จับตา TKS ผลงานปี 65 โตต่อ รับส่วนแบ่งกำไร “SYNEX”-ธุรกิจโรงพิมพ์หนุนเด่น
จับตา TKS ผลงานปี 65 โตต่อ รับส่วนแบ่งกำไร “SYNEX”-ธุรกิจโรงพิมพ์หนุนเด่น โบรกแนะซื้อเคาะเป้า 21 บ.
จับตา TKS ผลงานปี 65 โตต่อ รับส่วนแบ่งกำไร “SYNEX”-ธุรกิจโรงพิมพ์หนุนเด่น โบรกเชียร์ซื้อเคาะเป้า 21 บ.
28 ก.พ. 2565

บล.ฟินันเซีย ไซรัส ระบุในบทวิเคราะห์วันนี้(28 ก.พ.2565) ว่า บริษัท ที.เค.เอส. เทคโนโลยี จำกัด (มหาชน)  หรือ TKS  รายงานกำไรปกติ ไตรมาส 4/2564 อยู่ที่ 119 ล้านบาท (โต 58.1% เทียบไตรมาสก่อนหน้า,โต  56.8%  เทียบช่วงเดียวกันของปีก่อน) ดีกว่าที่คาดเล็กน้อย (คาดไว้ที่ 115 ล้านบาท)
โดยแบ่งเป็นส่วนแบ่งกำไรจาก SYNEX ที่ 94 ล้านบาท (โต 21.5% เทียบไตรมาสก่อนหน้า, 44.8% เทียบช่วงเดียวกันของปีก่อน) หรือ 80% ของกำไรไตรมาส 4/2564  ผลประกอบการธุรกิจโรง พิมพ์เริ่มฟื้นตัว ลูกค้ากลุ่มแบงก์พาณิชย์และบริษัทหลักทรัพย์กลับมาใช้บริการ หลัง คลายล็อคดาวน์ตั้งแต่ต้นเดือนพฤศจิกายน
ส่วนส่วนแบ่งกำไรจาก SYNEX เร่งตัวขึ้น จากที่เป็น High Season และระยะเวลาขาย Apple ที่นานกว่าปีก่อน ส่วนอัตรากำไร ขั้นต้นยังทำได้ดีที่ 27.7% และ SG&amp;A to Sales ลดลงเหลือ 18.5% จาก 26% ในไตรมาส 3/2564 กลับสู่ระดับปกติ ไม่มีค่าใช้จ่ายพิเศษดีล TBSP
แนวโน้มกำไรปี 2565 ยังคงเติบโตตาม SYNEX เป็นหลัก ส่วนธุรกิจโรงพิมพ์คาดจะเริ่มกลับมาสู่ภาวะปกติแล้วในปีนี้ ซึ่งเห็นกำไรฟื้นตัวกลับมาแล้วในไตรมาส 4/2564 ประเมินมูลค่าพื้นฐานด้วยวิธี  Sum-Of-The-Part ดังนี้ 1) มูลค่าธุรกิจโรงพิมพ์เดิม ประเมินมูลค่าด้วย DCF (WACC 7%, No terminal value) ได้มูลค่าพื้นฐาน 1.2 บาท
2.) อ้างอิงราคาเป้าหมาย SYNEX ของเรา (25/02/2022) หัก Conglomerate Discount 20% ได้มูลค่า SYNEX ในพอร์ท TKS ที่ 18 บาทต่อหุ้น และ 3.) มูลค่าหุ้น TBSP รวมธุรกิจบัตรพลาสติกและธุรกิจตู้จำหน่ายสินค้าอัตโนมัติ อ้างอิง PE22 15x ได้มูลค่าต่อหุ้น 0.8 บาท 4) มูลค่าหุ้น SABUY อ้างอิง PE22 25x ได้มูลค่าต่อหุ้น 0.8 บาท เบ็ดเสร็จ ได้มูลค่าพื้นฐาน TKS ที่ 21 บาท (PE22 18.9x, PEG22 1.1x) จุดเด่นของ TKS ยังคงเป็น Valuation ที่ถูก แนะนำ “ซื้อ”